cyanic-selkie/wikianc huggingface dataset:
Mariringal na mga metal
Hindi dapat ikalito ang mga mariringal na metal sa mga presyosong metal (mga pinakaka-ingat-ingatang metal o mahalagang metal), bagaman marami sa mga metal na mariringal ang presyoso rin.
Mga sanggunian
Kaurian:Mga mariringal na metal Kaurian:Metalurhiya Kaurian:Kimika
Trenzano
<templatestyles src="Module:Infobox/styles.css">
Ang Trenzano (Bresciano: Trensà; Terentianus; Cisalpinong Galo: Terraw-enz) ay isang comune (bayan o munisipalidad) sa lalawigan ng Brescia, sa rehiyon ng Lombardia, hilagang Italya.
Pisikal na heohrapiya
Tumataas ang Trenzano sa pagitan ng mataas at mababang Lambak Po, sa pangkaraniwang taas na 108 m sa ibabaw ng dagat. Ang pangunahing bayan, na humigit-kumulang 10 km mula sa Monte Orfano at humigit-kumulang 21 km mula sa Brescia, ay umaabot sa linya ng mga fontana. Ang pinakamalapit na mga daluyan ng tubig ay ang mga ilog ng Oglio at Mella, habang ang katimugang dulo ng Lawa Iseo ay humigit-kumulang 22 km ang layo. Sa panahon ng panahon ng reklamasyon ng lupa, ang hindi malusog na tubig, na tumimik sa lugar na ito, ay na-channel na lumilikha ng mababaw na depresyon, na nagsisimula sa Convento at umabot sa Bave, kung saan ang Trenzano ang pinakamababang punto.
Daan
Ang bayan ng Trenzano ay matatagpuan sa sangang-daan ng dalawang kalsadang panlalawigan, ang SP 20 na nagsisimula sa Maclodio at umaabot hanggang Rudiano at ang SP 16 Rovato-Longhena.
Juan Soler
Si Juan Soler Valls Quiroga (ipinanganak noon Enero 19, 1966 sa San Miguel de Tucumán, Tucumán) ay isang Arhentinong aktor at modelo.
Aachtopf
Ang Aachtopf ay ang pinakamalaking bukal sa Alemanya, kung pag-uusapan ay ang produksiyon. Ang karaniwan nito ay 8500 na litro kada segundo. Ito rin ay isang bukal na karst na napapaloob sa timog na bahagi ng kanluranin hangganan ng Swabian Jura, malapit sa Aach, Baden-Württemberg. Hindi natutuyo ang bukal na ito, mapaano mang panahon.
Sergio Osmeña
Si Sergio Osmeña (9 Setyembre 1878 – 19 Oktubre 1961), higit na kilala ngayon bilang Sergio Osmeña, Sr. ang ikalawang pangulo ng Komonwelt ng Pilipinas (1 Agosto 1944 – 28 Mayo 1946) na makikita sa limampung pisong papel na isyu ng Bangko Sentral ng Pilipinas. Siya ang ama ni dating Senador Sergio Osmeña Jr. at lolo nina Senador Sergio Osmeña III, John Osmeña, dating Gobernador Lito Osmeña ng Cebu at Mayor Tomas Osmeña.
Isinilang siya noong 9 Setyembre 1878 sa Lungsod ng Cebu. Si Osmeña ay nanguna sa mga nagtapos ng primarya sa kanyang paaralan. Nag-aral ng sekundarya sa Seminario ng San Carlos sa Cebu. Nagtungo siya sa Maynila at nag-aral sa San Juan de Letran, kung saan nakilala niya si Manuel L. Quezon.
Nang sumiklab ang rebolusyong Pilipino noong 1896, bumalik sa Cebu si Osmeña. Ipinadala siya ng lokal na liderato ng Cebu para ibalita kay Emilio Aguinaldo ang sitwasyon sa Cebu. Noong 1900, naging tagapag-lathala at patnugot siya ng pahayagang El Nuevo Dia.
Dalawampu't limang taong gulang siya nang maatasang pansamantalang gobernador at pagkapiskal ng lalawigan ng Cebu. Pagkaraan ng dalawang taon, naging gobernador siya ng lalawigan.
Nagbitiw siya sa kanyang katungkulan bilang gobernador nang maitatag ang Asemblea Filipina noong 1907. Tumakbo siya at nanalong kinatawan ng ikalawang distrito ng Cebu. Nahalal siyang ispiker ng asemblea, isang posisyong hinawakan niya ng sumunod na 15 taon. Naging senador siya mula 1923 hanggang 1935. Tinanghal siyang "Senate President Protempore" noong 1923-1933. Naging kasapi rin siya ng Misyong OsRox (Osmeña-Roxas), isa sa mga misyong ipinadala sa Estados Unidos para ikampanya ang kasarinlan ng Pilipinas. Nahalal siyang pangalawang pangulo ng Komonwelt ng Pilipinas noong 1935.
Noong Ikalawang Digmaang Pandaigdig, kasama niya si Pangulong Manuel L. Quezon na tumungo sa Estados Unidos at doon itinatag ang Pamahalaang Komonwelt ng Pilipinas kung siya nagsilbing pangalawang pangulo ni Quezon. Namatay si Quezon sa sakit na tuberkulosis noong 1 Agosto 1944 at si Osmeña ang humalili sa kanyang Pangulo. Kasama niya si Heneral Douglas MacArthur at mga puwersang Amerikano gayundin ng Pilipinong Heneral na si Basilio J. Valdes at si heneral Carlos P. Romulo na dumating sa Leyte noong 20 Oktubre 1944. Pagkatapos mapalaya ng mga Amerikano ang Pilipinas mula sa mga Hapones, nagsilbi siya bilang pangulo ng bansa hanggang sa magkaroon ng halalan noong 23 Abril 1946. Kumandidato siya bilang pangulo, ngunit natalo kay Manuel Roxas.
Marc Solis
Marc is also known as "Rigor Soriano" of FPJ'S AN PROBINSYANO.
Sergio Osmeña
Nang matalo kay Roxas, namahinga si Osmeña sa kanyang tahanan sa Cebu. Si Sergio Osmeña ay namatay noong 19 Oktubre 1961.
Marc Solis
Born; April 3
Sergio Osmeña
Maagang buhay
Si Sergio Osmeña ay ipinanganak sa Cebu. Ang kanyang ama ay isang mayamang negosyante na si Don Pedro Lee Gotiaoco at ang kanyang ina ay si Juana Osmeña y Suico na iniulat na 14 taong gulang lamang ng ipanganak si Sergio Osmeña. Siya ay nagtapos ng elementarya sa Colegio de San Carlos noong 1892. Siya ay nag-aral sa Maynila sa San Juan de Letran College kung saan niya unang nakilala sina Manuel L. Quezon na kanyang kaklase at sina Juan Sumulong at Emilio Jacinto. Kumuha siya ng kursong batasa sa Unibersidad ng Santo Tomas at naging ikalawa sa eksaminasyon ng batas noong 1903. Siya ay naglingkod na katulong sa digmaan ni Heneral Emilio Aguinaldo bilang courier at mamamahayag. Noong 1900 ay itinatag niya ang pahayagan El Nuevo Día sa Cebu na tumagal ng 3 taon. Noong 1904, ang pamahalaang kolonyal ng Estados Unidos ay humirang sa kanya bilang gobernador ng Cebu. Pinakasalan niya si Estefania Chiong Veloso noong 10 Abril 1901 at nagkaroon sila ng 10 anak.
Mariringal na mga hangin
thumb|right|300px|Mga tubong pangdiskarga ng mga mariringal na hangin o gas. Mula kaliwa pakanan: Helyo, Neon, Argono, Kriptono, at Xenon.
Sergio Osmeña
Kinatawan
Habang nagsisilbing gobernador, tumakbo siya sa halalan ng unang Asembleang Pilipino noong 1907 at nahalal na speaker nito. Siya ay naglingkod sa mababang kapulungan hanggang 1922. Itinatag niya kasama ni Manuel L. Quezon ang Partidong Nacionalista upang hadlangan ang Partido Federalista ng mga politikong taga Maynila.
Mariringal na mga hangin
Ang mariringal na mga hangin, mariringal na mga gas, mararangal na mga hangin (o gas), dakilang mga hangin (o gas), o nobleng mga hangin (o gas) (Ingles: noble gas [isahan], noble gases [maramihan]) ay isang pangkat ng mga elementong kimikal na may napaka magkakatulad na mga angking katangian. Sa ilalim ng pamantayang mga kalagayan, lahat sila ay walang amoy, walang kulay, gas na may iisang atomiko (monatomiko o mono-atomiko), na may napakababang reaksiyong kimikal. Kabilang sa mga mariringal na gas na umiiral ng likas ang:
Sergio Osmeña
Senado
Noong 1922 ay nahalal si Osmeña sa Senado. Siya ay tumungo sa Estados Unidos bilang bahagi ng Misyong OsRox noong 1933 upang makuha ang pagpasa ng panukalang batas ng kalayaang Hare–Hawes–Cutting na pinalitan ng Batas Tydings-McDuffie noong 1934.
Misyong OsRox
Si Osmeña kasama ni Manuel Roxas ay nanguna sa isang kampanya na tinatawag na misyong OsRox (1931) para sa pagkilala ng Estados Unidos ng kalayaan ng Pilipinas at pamumuno sa sarili ng Pilipinas. Nakamit ng misyong OsRox ang pagpasa ng Kongreso ng Estados Unidos ng Hare–Hawes–Cutting Act na nangangakong magbibigay ng kalayaan sa Pilipinas pagkalipas ng 10 taon ngunit ito ay itinakwil ng Senado ng Pilipinas sa panghihimok ni Manuel L. Quezon. Si Quezon ay nanguna sa isang misyon noong 1934 upang makuha ang pagpasa ng Kongreso ng Estados Unidos ng Batas Tydings–McDuffie na pinagtibay ng Senado ng Pilipinas.
Pangalawang Pangulo
Noong 1924, sina Quezon at Osmeña ay nagkasundo at nagsanib sa Partido Nacionalista Consolidado laban sa oposisyong Partido Democrata ngunit ang Partido Nacionalista ay nagkawatak watak noong 1934. Muling nagkasundo sina Quezon at Osmeña at tumakbo at nanalo sa 1935 halalan ng pagkapangulo. Si Quezon ay ipinagbawal ng konstitusyon na muling pagtakbo sa halalan ng pagkapangulo. Gayunpaman, ang mga susog noong 1940 ay pinagtibay na pumapayag sa kanyang muling pagtakbo. Siya ay tumakbo at nahalal sa halalan ng pagkapangulo noong 1941 na may halos 82 porsiyento laban kay Juan Sumulong. Si Osmeña ay muling nahalal na pangalawang pangulo.
Pananakop ng mga Hapones at pagkakatapon ng pamahalaang Komonwelt ni Quezon sa Estados Unidos
Pagkatapos ng pasimula ng pananakop ng Hapon sa Pilipinas noong 8 Disyembre 1941, sina Heneral Douglas MacArthur at Quezon ay lumikas sa Bataan noong 24 Disyembre 1941. Si Quezon ay pinayuhan ni MacArthur na lumikas sa Corregidor kung saan isinagawa ang kanyang inaugurasyon bilang Pangulo ng Pilipinas noong 30 Disyembre 1941. Ang mga Hapones ay pumasok sa siyudad ng Maynila noong 2 Enero 1942 at itinatag ito bilang kabisera. Buong nasakop ng Hapon ang Pilipinas noong 6 Mayo 1942 pagkatapos ng Labanan ng Corregidor. Pagkatapos ay lumikas si Quezon sa Bisayas at Mindanao at sa pag-anyaya ng pamahalaan ng Estados Unidos ay lumikas siya sa Australia at pagkatapos ay sa Estados Unidos. Sa Estados Unidos ay itinatag niya ang pamahalaang Komonwelt ng Pilipinas na nasa pagkakatapon na may mga headquarter sa Washington, D.C.. Si Osmeña ay nanatiling pangalawang pangulo sa pagkakatapon ng Komonwelt ng Pilipinas sa Estados Unidos.
Pagbuwag ng Komonwelt at Pagtatag ng Ikatlong Republika
Binuwag ni Heneral Masaharu Homma ang Pamahalaang Komonwelt ni Quezon at itinatag ang Komisyong Tagapagpaganap ng Pilipinas bilang nangangalagang pamahalaan na si Jose B. Vargas ang unang chairman noong Enero 1942. Ang KALIBAPI o Kapisanan sa Paglilingkod sa Bagong Pilipinas ay binuo ng Proklamasyon bilang 109 ng Komisyong Tagapagpaganap noong 8 Disyembre 1942 na nagbabawal sa lahat ng mga umiiral na partidong pampolitika at paglikha ng mga bagong alyansang pamahalaan. Bago ang pagbuo ng komisyon, ang Pilipinas ay binigyan ng Hapon ng opsiyon na isailalim ang Pilipinas sa diktadurya ni Artemio Ricarte na ibinalik ng mga Hapones mula sa Yokohama. Ito ay hindi tinanggap ng Komisyon na nagpasyang gawing republika ang Pilipinas. Sa unang pagdalaw sa Pilipinas ni Punong Ministro Hideki Tojo noong 6 Mayo 1943 ay nangako siyang ibabalik ang kalayaan ng Pilipinas bilang bahagi ng Pan-Asyanismo nito o Asya para sa Asyano. Ito ay nagtulak sa KALIBAPI na lumikha ng komiteng paghahanda para sa kalayaan ng Pilipinas noong 19 Hunyo 1943. Ang isang draptong konstitusyon ay binuo ng komisyon na binubuo ng 20 kasapi mula sa KALIBAPI. Ito ay pinamunuan ni Jose P. Laurel na nagtanghal ng draptong konstitusyon noong Setyemre 4,1943 at pagkatapos ng 3 araw ay pinagtibay ng pangakalahatang asemblea ng KALIBAPI. Noong 20 Setyembre 1943, hinalal ng mga pangkat na kinatawan ng KALIBAPI sa mga probinsiya at siyudad mula sa kanilang sarili ang 54 kasapi ng Pambansang Asemblea ng Pilipinas na may 54 gobernador at mga alkalde ng lungsod bilang mga kasaping ex-oficio. Pagkatapos ng 3 araw, ang sesyon ng Pambansang Asemblea ay humalal kina Jose P. Laurel bilang Pangulo ng Republika ng Pilipinas at Benigno S. Aquino Sr. bilang unang speaker nito ngunit walang kinikilalang pangalawang pangulo.
Pagbalik sa Pilipinas
thumb|Sina Lieutenant General George Kenney, Lieutenant General Richard K. Sutherland, Pangulong Sergio Osmeña at Heneral [[Douglas MacArthur sa Leyte.]] Si Osmeña ay bumalik sa Pilipinas kasama ni Heneral Douglas MacArthur at ng mga puwersang Amerikano noong 20 Oktubre 1944. Pagkatapos mapalaya ng mga Amerikano ang Maynila mula sa mga Hapones, ibinigay ni Heneral MacArthur ang pamahalaan ng Pilipinas kay Osmeña bilang Pangulo noong 27 Pebrero 1945 sa Malacañang.
1946 halalan ng pagka-Pangulo
Pagkatapos ibalik ang pamahalaang Komonwelt ng Pilipinas noong 1945, tumawag ang mga senador na sina Manuel Roxas, Elpidio Quirino at mga kaalyado nila para sa isang halalan ng pagkapangulo, ikalawang pangulo at mga kasapi ng Kongreso ng Pilipinas. Pinagtibay ng Kongreso ng Estados Unidos ang halalan para sa 23 Abril 1946.
Ang tatlong pangkat ay lumahok sa halalan: Ang pangkat konserbatibo nina Osmeña at Eulogio Rodriguez ng partido Nacionalista, ang partido Liberal nina Roxas at Quirino na galing sa partidong Nacionalista at ang Partido Modernista ni Hilario Moncado.
Natalo si Osmeña kay Manuel Roxas sa halalan ng pagkapangulo.
Kamatayan
thumb|Libingan ni Osmeña sa [[Sementeryong Norte sa Maynila.]] Pagkatapos matalo sa halalan, si Osmeña ay bumalik sa kanyang tahanan sa Cebu. Siya ay namatay noong 19 Oktubre 1961 sa edad na 83 sa Veteran's Memorial Hospital sa Quezon City. Siya ay inilibing sa Sementeryong Norte sa Maynila.
Kapuluan ng Tres Reyes
Ang Kapuluan ng Tres Reyes (ang Tres Reyes ay mula sa Kastila para sa "Tatlong mga Hari", kaya't may kahulugang "Kapuluan ng Tatlong mga Hari; Ingles: Tres Reyes Islands) ay tatlong maliliit na mga pulo na napangalanan bilang Gaspar, Melchor, at Baltazar, na hinango mula sa Tatlong mga Haring Mago. Matatagpuan ang mga ito sa Gasan, Marinduque sa Pilipinas. Ang pulong Gaspar ay mayroong isang maiksing haba ng baybaying mayroong mga bulaklak na bato at malinaw na katubigang kulay na pinaghalong bughaw at lunti. Ang mga pulong Melchor at Baltazar ay matatarik na mga dalampasigan at mga yungib na nasa ilalim ng tubig.
Chianocco
<templatestyles src="Module:Infobox/styles.css"> Ang Chianocco ay isang comune (komuna o munisipalidad) sa Kalakhang Lungsod ng Turin sa rehiyon Piamonte, hilagang Italya, na matatagpuan mga 45 km sa kanluran ng Turin sa Lambak ng Susa.
Hanggang sa panahong Pasista, ito ay kilala bilang Chianoc.
Mga monumento at pangunahing tanawin
Ang Chianocco ay nag-iingat pa rin ng mga kapansin-pansing labing medyebal, na nagpapakita ng dalawa sa hindi gaanong nabagong mga estruktura mula noong sinaunang panahon sa malawak na panorama ng mga Kastilyo ng Val di Susa. Sa mga dalisdis ng bayan, na kung saan ay may nagkalat na malalaking kahabaan ng kanayunan, mayroong sa katunayan apat na medyebal na monumento, lahat ay matatagpuan sa kanluran ng sapa ng Prebec, ilang daang metro mula sa bawat isa.
Surah Al-Insan
Ang Sūrat al-Insān (Arabiko: سورة الإنسان‎) (Tao) o Sūrat al-Dahr (Arabiko: سورة الدَّهْرِ‎) ang ika-76 kapitulo ng Koran na may 31 bersikulo.
Al-Muzzammil
Ang al-Muzzammil (المزمل, “Ang Nagtalukbong ng Buong Katawan”) ay ang ikapitumpu't tatlong kabanata (sūrah) ng Qur'an, na naglalaman ng 20 talata (āyāt), na kinikilala ng mga Muslim bilang salita ng Diyos (Allah).
Kinuha ng Al-Muzzammil ang pangalan nito sa pagtukoy sa balabal ni propeta Muhammad, na nagdarasal sa gabi, na nasa pambungad na talata ng kabanata. Maraming kumentarista ang nagsasabing na “Ang Nakatalukbong” ay isang pangalan para kay Muhammad, na ginamit sa buong Qur'an.
Nilalaman
Sa simula ng Al-Muzzammil (Quran 73), nagpaliwanag ang Diyos sa merito ng panalangin sa gabi sa Unang Panahon ng Makkan. Iniutos kay Muhammad, at sa pamayanang Muslim pagkatapos, na "maging gising sa buong gabi, maliban sa isang bahaging maikli, kalahati, o mas kaunti, o mas marami; bigkasin ang Qur’an ng marahan at kakaiba.” Noong Unang Panahong Makkan, sapat na maikli ang kabuuang pahayag sa Qur'an na maaring bigkasin tuwing gabi. Sa gayon, inaasahan ang mga Muslim na bigkasin ang Qur'an sa buong gabi. Napakahalaga ng panalangin sa gabi, dahil ang tuon ng mananampalataya sa panalangin at pahihiwalay sa anumang pagkakaabala ay pinaniniwalaang "makakagawa ng isang malalim na pakiramdam," sa mananampalataya.
Kohta Lacey
Kohta Lacey (洸太レイシー)
Buong pangalan: Thomas Kohta Lacey (トーマス・洸太・レイシー)
Kapanganakan: Disyembre 12, 1992
Taas: 176 cm
Dibdib: 80 cm
Baywang: 70 cm
Puwit: 91 cm
Sapatos: 27.5 cm
Isang Awstralyanong-Hapon na aktor. Kasapi siya ng Junes Talent Agency.
Kumpleto niya ang 5 bolyum ng Harry Potter. Bihasa siya sa Ingles, mahilig siyang magbasa ng mga libro, kumuha ng mga litrato, paglangoy, ping pong, saxophone at manggaya ng mga karakter, lalo na si Harry Potter. Pangarap niyang maging aghamista. Nais niyang makaimbento ng makinang panlakbay ng oras at makakuha ng Gawad Nobel. Nakatatandang kapatid niya si Tatsuya Lacey at nakababatang kapatid naman niya si Chiaki Lacey, na pawang mga kapwa niya aktor at modelo sa Junes. Noong Hunyo 2006 inilunsad nilang magkakapatid ang kanilang blogsite na THE LACEYS. Makalipas ang anim na taon, muli siyang bumalik sa Awstralya noong Disyembre 29, 2007 upang magbakasyon para sa bagong taon.
Buhay TTK
Mga Nabulgar Niyang Lihim
Mga Pinagbidahan
Telebisyon
Kaganapan
Imprenta
René-Robert Cavelier, Sieur de La Salle
thumb|Isang inukit na larawan ni René-Robert Cavelier de La Salle noong ika-19 dantaon.
Isinilang siya sa Rouen, Pransiya noong 1643. Tumanggap siya ng edukasyon bilang isang misyonaryong Heswita ngunit nilisan niya ang buhay ng pananampalataya upang pumunta sa Canada noong mga taon ng 1666 o 1667. Sinadya ang pagpatay sa kaniya nang magkaroon ng pagaalsa ang ilan sa kaniyang mga sariling tauhan noong 1687.
Danganronpa: Trigger Happy Havoc
Ang Danganronpa: Trigger Happy Havoc ay isang biswal na nobelang larong bidyo na pakikipagsapalaran na ginawa at inilathala ng Spike bilang ang unang laro sa seryeng Danganronpa. Orihinal na nilabas ang laro sa bansang Hapon para sa PlayStation Portable noong Nobyembre 2010 at sa kalaunan ay na-port o nagkaroon ng bersyon sa Android at iOS noong Agosto 2012. Nagkaroon ng lokalisasyon ang Danganronpa at nailathala sa mga rehiyon na sinasalita ang wikang Ingles ng NIS America noong Pebrero 2014, at para sa PC, Mac at Linux noong Pebrero 2016.
Domino (laro)
thumb|right|250px|Isang laro ng mga domino.
Ang mga domino, sa pangkalahatan, ay tumutukoy sa mga piraso o pitsang panglaro na bumubuo sa isang pangkat, set, o pakete na pangdomino o sa kabahaging kaurian o kategorya ng mga larong may pitsa. Kaugnay ng matematika, karaniwang tumutukoy ang salitang domino sa anumang parihabang nabuo mula sa pag-uugnay ng dalawang kongruenteng mga parisukat, na gilid sa gilid. Binubuo ang tradisyonal na Intsik-Europeong pangkat ng domino ng 28 mga domino o pitsang pangdomino. Bawat domino ay isang tisa o pitsang parihabang may guhit na humahati sa mukha nito upang maging dalawang dulong parisukat. May tanda ang bawat dulo ng mga tuldok o walang marka. Maaaring walang laman o marka o maaaring may magkakamukhang palamuti ang likuran ng mga domino. Katulad ng mga barahang panglaro at ng dais (betu-beto o puntero), nagagamit ang mga pitsang pangdomino sa sari-saring mga larong pangdomino.
Al-Qiyamah
Ang Al-Qiyama o Al-Qiyamah (القيامة, al qiyāmah), nangangahulugang "Ang Pagkabuhay Na Muli," ay ang ikapitumpu't limang kabanata (sūrah) ng Quran, na may 40 talata (ayah).
Hadith
Ang Ḥadīth (حديث) ay literal na naisasalin bilang "talumpati"; nakatalang kasabihan o tradisyon ng propetang Islamikong si Muhammad na napatunayan ng isnad; na may sira, binubuo nito ang sunnah at inihahayag ang shariah at ang tafsir ay ang salitang Arabe para sa eksegesis (o pagpapaliwang) ng Qur'an. Matatagpuan ang una at nauuna sa lahat ng eksegesis ng Quran sa hadith ni Muhammad kaya ginagawa itong mahalaga na isaalang-alang ang hadith na kaugnay sa isang partikular na surah kapag pinag-aaralan ito.
Unibersidad ng Camerino
left|thumb| Unibersidad ng Camerino
Ang Unibersidad ng Camerino (Università degli Studi di Camerino) ay isang unibersidad na matatagpuan sa Camerino, Italya. Ito ang pinakamahusay na unibersidad ng Italya kung ikukumpara sa iba pang may humigit-kumulang 10,000 mag-aaral, ayon sa 2011 at 2012 ranggo ng Guida Censis Repubblica. Sinasabing itinatag ito noong 1336 at opisyal na kinikilala ng Papa noong 1727. Ito ay naayos sa limang fakultad.
Noong 1727, itinatag ni Papa Benedicto XIII ang Universitas Studii Generalis na mayroong mga fakultad sa teolohiya, palabatasan (jurisprudence), medisina, at matematika. Noong 13 Abril 1753 ang bisa ng mga digri mula sa Camerino ay pinalawak sa buong teritoryo ng Banal na Imperyong Romano. Noong 1870, pagkatapos ng pagsanib sa Kaharian ng Italya, ang unibersidad ay idineklara na "malaya" at ito ay nanatili hanggang sa 1958, nang ito ay naging isang pamantasang estatal.
Istruktura
Binubuo ang unibersidad ng 5 fakultad o kaguruan:
Madre Teresa
Si Madre Teresa, o Teresa ng Kolkata (26 Agosto 1910 – 5 Setyembre 1997) (Ingles: Mother Teresa of Calcutta) ay isang madreng Katolikong nakilala bilang isang "buhay na santo" noong nabubuhay pa.
Talambuhay
Ipinanganak siya bilang Agnesë Gonxhe Bojaxhiu (binabaybay ding Agnes Gonxha Bojaxhiu) sa Skopje, Albanya (kasalukuyang nasa Masedonya ang Skopje). Nag-aral siya sa Irlanda. Nagturo siya sa Kolkata, Indiya. Isang gabi, habang nakasakay sa isang tren, narinig niya ang isang tinig na nagsasabing iwanan niya ang kanyang kinaroroonang kumbento upang tulungan ang mga maralita. Habang nasa Kolkata, nakasuot siya ng sari at nakatapak sa pinakamahihirap na pook.
Noong 1948, pinahintulutan siya ng Simbahang Katoliko na magtatag ng isang bagong samahan ng mga madre, ang Mga Misyonera ng Kawanggawa (Missionaries of Charity). Sa loob ng 30 mga taon, kasama ng kanyang mga madre, nakapagsagip si Nanay Teresa o Inay Teresa ng mga sanggol mula sa mga basurahan, nag-alaga ng mga ketongin, at nag-alaga ng mga may karamdaman at mga malapit nang mamatay. Pagsapit ng 1979, nagkaroon ang kanyang samahan ng 200 mga sangay sa buong mundo. Biniyayaan siya ng Gantimpalang Nobel para sa Kapayapaan.
Heaven Peralejo
Si Heaven Lyan Salvador Peralejo (ipinanganak Nobyembre 25, 1999) ay isang artista mula sa Pilipinas na nakilala sa pagsali sa palabas na Pinoy Big Brother: Lucky 7 na isang reality television noong 2016. Nanalo siya bilang Pinakamahusay na Bagong Babaeng Personalidad sa Telebisyon (Best New Female TV Personality) dahil sa paglabas sa episodyo ng Wansapanataym na "Jasmin's Flower Power."
Chialamberto
<templatestyles src="Module:Infobox/styles.css"> Ang Chialamberto ay isang comune (komuna o munisipalidad) sa Kalakhang Lungsod ng Turin sa rehiyon Piamonte, hilagang Italya, na matatagpuan mga 45 km hilagang-kanluran ng Turin.
Heaven Peralejo
Unang lumabas si Heaven sa awdisyon para sa pagligsahan na Darna Liit. Pagkatapos, lumabas siya para sa patalastas ng Autism Awareness (Kamalayan sa Autismo) na unang patalastas na kanyang nilabasan.
Chialamberto
Ang Chialamberto ay may hangganan sa mga sumusunod na munisipalidad: Locana, Noasca, Groscavallo, Cantoira, Ceres, at Ala di Stura.
Pisikal na heograpiya
Matatagpuan ito sa Valli di Lanzo (mas tiyak sa Val Grande) at bahagi ng Samahan ng mga Bulubunduking Munisipalidad ng Valli di Lanzo, Ceronda, at Casternone, na dating Bulubunduking Pamayanan ng Valli di Lanzo, Ceronda, at Casternone.
Kasaysayan
Hanggang noong Setyembre 30, 1831 kung ano ngayon ang munisipalidad ng Chialamberto ay nahahati sa tatlong munisipalidad: Vonzo, Mottera, at Chialamberto: ​​ang huli, bagaman hindi gaanong matao kaysa iba pang dalawa, salamat sa sentrong posisyon nito at ang katotohanan ng pagiging parokya at pinagkalooban ng rehistrong praetoriano, ito ay naging kabesera ng munisipyo.
Amerkana
Ang amerkana o amerkano ay maaaring tumukoy sa mga sumusunod:
Cava de' Tirreni
Ang Cava de 'Tirreni (Italian: Ang [ˈkaːva dɛ tirˈreːni]) ay isang lungsod at komuna sa rehiyon ng Campania, Italya, sa lalawigan ng Salerno, 10 km hilagang-kanluran ng bayan ng Salerno. Matatagpuan ito sa isang mayamang nilinang na lambak na napapaligiran ng makakahoy na burol, at isang tanyag na resort pangturista.
Kasaysayan
Ang katawagang de 'Tirreni ("ng mga Tireno") na ibinigay sa Cava ay dahil sa pagkakakilanlan nito, ay hindi pa rin kumpirmado, kasama ang sinaunang bayang Etrusko ng Marcina, na binanggit ni Estrabon. Ang lambak ay tiyak na tinitirhan na noon pang panahong Romano. Ang pagtuklas ng maraming arkeolohikong labi mula pa sa panahong iyon ay nagsisilbing katibayan.
Sa simula ng ika-11 siglo, isang pusod ng mga ermitanyong monghe ang nagtipon sa paanan ng Monte Finestra, mga 2 km timog-kanluran ng Cava, kung saan matatagpuan ang nayon ng Corpo di Cava ngayon. Naaakit sila ng bantog na kabanalan ng marangal na Lombardong si Alferio Pappacarbone (San Alferio), na namuhay sa isang buhay ng pagmumuni-muni at pagdarasal doon. Sa gayon ay itinatag ang Benedictinong abadia ng La Trinità della Cava noong 1011. Naging isa ito sa mga pinakaaktibong sentro ng relihiyon at kultura sa Katimugang Italya.
Marta, Lazio
Ang Marta ay isang komuna (munisipalidad) sa Lalawigan ng Viterbo, rehiyon ng Lazio, gitnang Italya, na matatagpuan mga 80 km hilagang-kanluran ng Roma at mga 20 km hilagang-kanluran ng Viterbo.
Ang Marta ay may hangganan sa mga sumusunod na munisipalidad: Capodimonte, Montefiascone, Tuscania, atViterbo.
Ang Marta ay nasa katimugang baybayin ng Lawa Bolsena malapit sa pinagmumulan ng Ilog Marta.
Park Chung-hee
Siya ang nagsimula ng mabilis na pag-asenso ng Timog Korea sa paraan ng pagluluwas ng mga produkto. Gayunpaman, sinasabing maraming mga pang-aabuso sa karapatang pantao na nangyari sa ilalim ng kanyang pamumuno.
Ang kanyang pamumuno ay nagtapos ng siya ay pinatay ni Kim Jae-kyu, ang direktor ng Korean Central Intelligence Agency (KCIA).
Noong 1999, si Park ay itinala bilang isa sa pangunahing 10 "Asians of the Century" ng Time magazine.
Si Park Chung-hee ang ama ng ika-11 at kasalukuyang Pangulo ng Timog Korea na si Park Geun-hye.
Talambuhay
Si Park Chung-hee ay ipinanganak noong 14 Nobyembre 1917 sa Gumi sa probinsiyang Gyeongbuk ng Kolonyal na Korea sa isang mahirap na magsasakang pamilya. Sa kanyang kabataan, siya ay nakapasok sa isang paaralan ng pagtuturo sa Daegu at naging guro sa Mungyeong pagkatapos magtapos sa degree ng pagtuturo. Pagkatapos ng Digmaang ikalawang Sino-Hapones, si Park ay pumasok sa Changchun Military Academy ng Imperyal na Hukbong Manchukuo. Siya ay nagtapos na pangunahin sa kanyang klase ng 1942 at nakilalang talentado ng kanyang mga gurong Hapones na nagrekomiyenda sa kanyang karagdagan pang mag-aral sa Akademiya ng Hukbong Hapones sa Hapon. Pagkatapos na magtapos na ikatlo sa klase ng 1944, siya ay kinomisyon na tinyente sa Hukbong Kwantong ng Hapon at naglingkod sa mga huling yugto ng Ikalawang Digmaang Pandaigdig.
Si Park ay bumalik sa Korea pagkatapos ng digmaan at pumasok sa Akademyang Panghukbo ng Korea. Siya ay nagtapos noong 1946 na may ranggong kapitan at naging opiser ng konstabularyong hukbo sa ilalim ng Pamahalaang Militar ng Estados Unidos sa Timog Korea. Sa ilalim ng bagong tatag na pamahalaan ng Timog Korea sa ilalim ni Syngman Rhee ay pinadakip si Park noong Nobyembre 1948 sa mga kaso ng pamumuno sa isang seldang komunista sa konstabularyong Koreano. Si Park ay hinatulan ng kamatayan ng hukumang militar ngunit ang sentensiya ay binaba ni Rhee sa pagsusumamo ng mga matataas na ranggong opiser ng Korea. Pagkatapos magsimuloa ang Digmaang Koreano, si Park ay bumalik sa paglilingkod bilang major sa hukbong Timog Koreano. Siya ay itinaas na tenyente koronel noong Setyembre 1950 at bilang koronel noong Abril 1951. Bilang Koronel, pinangasiwaan niya ang II at III Artillery Corps noong digmaan. Siya ay naging diputadong direktor sa Army Headquarters Intelligence Bureau noong 1952. Sa panahon na nagwakas na ang digmaan noong 1953, si Park ay naging brigadier general. Pagkatapos ng paglalagda ng Korean Armistice Agreement, si Park ay napili sa anim na buwang pageensayo sa Fort Sill sa America.
Pagkatapos bumalik sa Korea, pinangunahan ni Park ang ika-5 at ika-7 Dibisyon ng Hukbong Timog Koreano bago ang kanyang promosyon sa major general noong 1958. Si Park ay nahirang na Chief of Staff ng Unang Hukbo at ginawang pinuno ng ika-1 at ika-6 na District Command ng Timog Korea na nagbigay sa kanya ng responsibilidad sa pagtatanggol ng Seoul. Noong 1960, si Park ay naging Chief of the Operations Staff of the South Korean Army at deputy commander ng Ikalawang Hukbo.
Noong 25 Abril 1960, pinatalsik ang Unang Pangulo ng Timog Korea na si Syngman Rhee sa puwesto matapos ang Kilusang Abril 19 na isang pag-aaklas ng mga estudyante. Ang isang bagong pamahalaang demokratiko ay humalili noong 13 Agosto 1960. Gayunpaman, ito ay may maikling buhay ng pamumunong parliamentaryo. Si Yun Bo-seon ay isang pangulong tautauhan samantalang ang tunay na kapangyarihan ay nasa Punong Ministrong Chang Myon. Ang mga problema ay mabilis na lumitaw dahil ang pinuno ay walang katapatan mula sa anumang partidong demokratiko o makaabot sa kasunduan sa komposisyon ng gabinete. Tinangka ni Change na magkaroon ng mga koalisyon sa pamamagitan ng pagpapalit ng mga posisyon ng gabinete ng tatlong beses sa loob ng 5 buwan. Sa ilalim ng bagong pamahalaang ito, ang bansa ay dumanas ng dekada ng maling pangangasiwa at korupsiyon sa ilalim ng pamumuno ng nakaraang pangulong si Rhee at mga estudyanteng nagpatalsik sa kanya. Kadalasang may mga nagpoprotesta sa mga lansangan na humihingi ng mga reporma sa politika at ekononomiya. Bukod dito, nagkaroon rin ng mga kaguluhan dahil sa pagkademoralisa nito sa ilalim ni Rhee. Ang patuloy naalitan ng mga paksiyon ay nagpalayo sa publiko sa namumunong partidong demokratiko.
Binuo ni Major-General Park na Director-General of ROK Army Operations ang Military Revolutionary Committee. Pinangunahan niya ang isang militar na coup noong 16 Mayo 1961. Ito ang nagtapos sa hinalal na demokratikong pamahalaan ni Yun. Sa simula, ang isang bagong administrasyon ay nabuo sa mga opiser ng militar na sumuporta kay Park. Ang repormistang Supreme Council for National Reconstruction ay pinangunahan Chang. Pagkatapos madakip ni Chang noong Hulyo 1961, si Park ang kabuuang kumontrol sa council. Bagaman sinalungat ni Punong Ministro Chang ang coup, si Pangulong Yun ay pumanig sa militar at hinimok ang Ika-8 Hukbo ng Estados Unidos at mga komander ng mga iba't ibang ROK army unit na huwag manghimasok sa bagong pamahalaan. Pagkatapos nito, si Park ay naitaas na Lieutenant General.
Si Pangulong Yun ay nanatili sa opisina na nagbibigay ng lehitimasya sa rehimeng militar. Si Yun ay nagbitiw noong 24 Marso 1962 at si Park ang nanatiling chairman ng Supreme Council for National Reconstruction at naging umaasal na pangulo. Siya ay itinaas na buong heneral. Umayon si Park na ibalik ang pamumunong sibilyan pagkatapos ng pamimilit ng administrasyon ni Pangulong John F. Kennedy.
Noong 1963, si Park ay nahalal na pangulo bilang kandidato ng bagong nalikhang Minju Gonghwadong o Partidong Demokratiko Republikano. Tinalo niya si Yun ng higit sa 156,000 boto na margin ng 1.5 porsiyento. Si Park ay muling nahalal na pangulo noong 1967 laban kay Yun.
Valvestino
Ang Valvestino (Bresciano: Val Vestì) ay isang comune (bayan o munisipalidad) sa lalawigan ng Brescia, sa rehiyon ng Lombardia, hilagang Italya.
Kalagayang pangkasaysayan at pangkultura
Ang mga taong Stoni (o Stoeni) at ang Galong Cenomani, pagkatapos ay ang mga Romano at ang mga Lombardo ang nanirahan sa lugar. Ang pamilya Lodrone ay ang mga panginoon ng Valvestino mula 1200 hanggang 1807. Ang lambak ay ―opisyal―na hinigop ng Imperyong Austria-Unggarya noong kalagitnaan ng ika-19 na siglo ngunit sa loob ng maraming taon ay gumana, sa katunayan, bilang isang nagsasariling rehiyon na walang panlabas na pangangasiwa, dahil sa relatibong heograpikong paghihiwalay nito sa mga bundok. Dumating ito sa Italya noong 1919. Ang Valvestino ay nahiwalay sa administratibo mula sa Trentino noong 1934, at naging isang comune ng limang frazioni (mga pagkakahationg munisipal): Armo, Bollone, Moerna, Persone at,. Ang sinaunang administratibong awtonomiya ay naibalik sa Valvestino noong 1947.
Ang kasaganaan ng mga pastulan ay palaging mahalaga para sa ekonomiya ng nayon, na nakatuon sa pag-aalaga ng baka na nananatili hanggang sa kasalukuyan, sa mga kamalig ng bundok sa tag-araw, na may produksyon ng gatas, kung saan nakuha ang mga sikat na keso at mantikilya. Sa kasaysayan, ang mga ubod ng mga nayon ng Armo, Bollone, Moerna, Persone at Turano ay mga tawiran ng maliliit na daanan sa pagitan ng matataas at makitid na bahay ng mga magsasaka.
Linyang Kabite
Ang Linyang Kabite, ay isang dating linya na pagmamayari ng Kompanyang Daambakal ng Maynila. Ang linya ay kumokonekta mula sa Tutuban at Kabite sa pagitan ng Paco at Noveleta.
Kasaysayan
Kasama ang Linyang Belt ng Maynila mula Santa Mesa hanggang Paco sa Pandacan, binuksan ang unang bahagi mula Paco hanggang Binakayan noong Marso 25, 1908 at Binakayan sa Noveleta noong Mayo 11, 1908, mula sa Noveleta hanggang Caridad ay binuksan noong Mayo 11, 1908 at sa San Roque noong Mayo 24 at sa Lungsod ng Kabite noong 1910.
Republika ng Irlanda
Ang Irlanda (Ingles: Ireland ( o ), Irlandes: Éire, ), kilala rin bilang Republika ng Irlanda (Irlandes: Poblacht na hÉireann) ay isang soberanya-estado o bansa sa kanlurang Europa na sumasakop sa limang-kaanim (five-sixths) ng pulo ng Irlanda. Ang kabisera at pinakamalaking lungsod nito ay ang Dublin, na matatagpuan sa silangang bahagi ng pulo, kung saan ang pook ng punong-lungsod (metropolitan area) nito ay tahanan ng halos isang-kapat ng 4.6 na milyong nananahan sa bansa. Kabahagi ng estado sa tanging hangganang lupa nito ang Hilagang Irlanda, na bahagi ng Nagkakaisang Kaharian (United Kingdom). Pinaliligiran ito ng Karagatang Atlantiko, na sa timog nito ay ang Dagat Celtico, ang Saint George's Channel sa timog-silangan, at ang Dagat Irlandes naman sa silangan. Isa itong unitaryo at parlamentaryong republika na may inihao. Ang pinuno ng pamahalaan, ang Taoiseach, ay nominado ng mababang kapulungan ng parlamento, ang Dáil Éireann.
Linyang Kabite
Kasaysayan
Ang linya ay nagsara noong Oktubre 20, 1936 (kabilang ang segment ng Naic) at ang riles ay tinanggal noong 1937-1938.
Republika ng Irlanda
Kasunod ng Digmaang Irlandes para sa Kasarinlan at ng sumunod nitong Kasunduan Anglo-Irlandes, natamo nang tuluyan ng Irlanda ang kalayaan mula sa Nagkakaisang Kaharian bilang isang Malayang Estadong Irlandes nong 1922. Pinili naman ng Hilagang Irlanda na gamitin ang tinatawag na Ulster Month upang manatiling bahagi ng Nagkakaisang Kaharian. Sa umpisa'y isang dominyo sa loob ng Imperyong Britaniko (kinalauna'y Komonwelt ng mga Bansa), natanggap ng Malayang Estado ang opisyal na pagkilalang Britaniko ng ganap na malayang tagapagbatas (full legislative independence) sa Statute of Westminster ng 1931. Isang bagong saligang-batas ang pinagtibay noong 1937, kung saan ang pangalan ng estado'y naging Irlanda. Noong 1949 ang mga natitirang tungkulin ng hari - na itinadhana ng Batas Kapangyarihang Tagapagpaganap (Ugnayang Panlabas) ng 1936 (Executive Authority (External Relations) Act 1936) - ay inalis at ipinahayag ang Irlanda bilang isang republika sa ilalim ng Batas Republika ng Irlanda ng 1948 (Republic of Ireland Act 1948). Ang estado ay walang pormal na pakikipag-ugnayan sa Hilagang Irlanda sa malaking bahagi ng ikadalawampung siglo, subalit mula noong 1999 ang dalawa ay nagtutulungan sa ilang mga patakaran sa ilalim ng North-South Ministerial Council na nilikha ng Kasunduang Biyernes Santo (Good Friday Agreement).
Kasama ang Irlanda sa pinakamayayamang mga bansa sa mundo batay sa GDP per capita. Matapos sumali sa dating Pamayanang Ekonomikong Europeo (European Economic Community) na ngayon ay Unyong Europeo taong 1973, nagpatupad ng serye ng mga patakarang pang-ekonomiyang liberal na nagbunga ng mabilis na pag-angat ng ekonomiya, na sinabayan din ng mabilis na pagsipa ng di-pagkakapantay-pantay. Nakamit din ng bansa ang kasaganahan mula 1995 hanggang 2007, kung saan nakilala ang bansa bilang Celtic Tiger. Nabalam ito ng di-inaasahang krisis sa pananalapi na nagsimula noong 2008, kasabay ng pandaigdigang pagbulusok ng ekonomiya.
Bagama't bumabangon pa rin mula sa pagbagsak ng ekonomiya, ang Irlanda ay nananatiling isa sa mga pinakamasaganang bansa sa daigdig. Noong taong 2011 at 2013, naitala ito bilang ikapitong pinakamaunlad na bansa sa daigdig ayon sa Talatuntunan ng Kaunlaran ng Tao ng Nagkakaisang Bansa. Mahusay rin ang Irlanda sa iba't ibang sukatan ng pambansang gawain (national performance), kasama ang kalayaan sa pamamahayag, kalayaang pang-ekonomiya at kalayaang sibil. Ang Irlanda ay kasapi rin ng Unyong Europeo at kasaping tagapagtatag ng Konseho ng Europa at ng OECD. Itinataguyod nito ang patakaran ng walang kinikilingan sa pamamagitan ng di-pagpanig at hindi rin miyembro ng NATO, bagaman at nakikiisa ito sa Samahan para sa Kapayapaan (Partnership for Peace).
Pangalan
Itinakda ng Saligang-Batas ng Irlanda na "ang pangalan ng Estado ay Éire, o sa wikang Ingles, Ireland." Sa ilalim ng pambansang batas-Irlandes, ang katawagang Republika ng Irlanda (Republic of Ireland o Poblacht na hÉireann) ay "ang paglalarawan sa Estado" subalit hindi opisyal na pangalan nito. Ang opisyal na paglalarawang ito'y itinakda sa Batas Republika ng Irlanda ng 1948, na naglilipat ng mga natitirang tungkulin ng monarka patungo sa inihalal na pangulo. Gayunpaman, ang pangalan ng estado sa Ingles ay nanatiling Ireland. Ang pagpapalit sa pangalan ng estado ay nangangailangan ng pagbabago sa saligang-batas. Sa Nagkakaisang Kaharian gayunmpaman, ang Batas Irlanda ng 1949 ay nagtatakda na ang Republika ng Irlanda ay maaaring gamitin bilang katawagan para sa estadong Irlandes (bagaman at hindi nito ginamit ang katawagang "dapat.")
Moises Padilla
Ang Bayan ng Moises Padilla ay isang ika-4 Klaseng bayan sa lalawigan ng Negros Occidental, Pilipinas. Ayon sa, ito ay may populasyon na sa may  na kabahayan.
Republika ng Irlanda
Pangalan
Bagama't tinanggap sa simula ng pamahalaang Britaniko, ang pangalang Irlanda ay pinagmulan ng pagtatalo sa pagitan ng pamahalaang Britaniko at Irlandes. Lumitaw ang mga suliraning ito dahil bahagi ng pulo ng Irlanda ay nasa ilalim ng Nagkakaisang Kaharian at dahil doo'y ipinagpalagay ng gobyerno ang pangalan bilang di-karapat-dapat. Sa isang kaso noong 1989, mayorya ng Kataas-taasang Hukumang Irlandes ang nagpahayag ng pananaw na hindi dapat ipatupad ng mga maykapangyarihang Irlandes ang extradition warrants kapag tinutukoy nila ang estado sa pangalang iba pa kaysa Irlanda (sa ganitong pagkakataon ang mga warrant ay kinailangang gamitin ang pangalang Éire). Bilang bahagi ng Kasunduang Biyernes Santo ng 1998, na lumutas sa mga isyu hinggil sa Hilagang Irlanda, iniurong ng estado ang pag-angkin nito sa buong pulo ng Irlanda. Mula noong kasunduang iyon, tinanggap at ginagamit na ng Nagkakaisang Kaharian ang pangalang Irlanda.
Moises Padilla
Dating tinatatawag na Magallon ang bayan ng Moises Padilla, dating barangay ng karatig bayan nitong Isabela.
Republika ng Irlanda
Pangalan
Ang mga katawagang Republika ng Irlanda, ang Republika o ang Timog ay malimit gamitin kung kailangang itangi ang estado mula sa pulo o kapag pinag-uusapan ang Hilagang Irlanda (ang Hilaga). Maraming republikanong Irlandes, at ibang laban sa paghihiwalay o partisyon (partition), ay iniiwasang tawagin ang estado na Irlanda. Nakikita kasi nila itong paraan upang palakasin ang ideya ng partisyon at nagbibigay ng kaisipang ang "Irlanda" at ang "pagiging Irlandes" o "kairlandesan" ay nakakomporme lamang sa Republika (tingnan ang partisyonismo). Sa halip, madalas nilang tukuyin ang estado bilang 26 na Kondehan (County) (kabilang ang Hilagang Irlanda bilang ang Anim na Kondehan) at minsan bilang isang Malayang Estado (isang pagtukoy sa estado bago mag-1937).
Linyang Kabite
Kasaysayan
Ang tulay sa ibabaw ng Ilog Parañaque ng Abenida Ninoy Aquino, ay ang dating linyang daangbakal ng Linyang Kabite.
Katya Santos
Si Katya Santos (2 Pebrero 1982) ay isang artista sa Pilipinas at pawang miyembro ng Viva Hot Babes.
Moises Padilla
Mga Barangay
Ang bayan ng Moises Padilla ay nahahati sa 15 barangay.
Katya Santos
Sinimulan niya ang kanyang karera sa Pilipina telebisyon serye Ang TV at Oki Doki Doc sa edad na 13. Simula noon siya ay naging isang simbolo ng sex sa Pilipinas cinema ang pag-sign sa "Viva Hot Babes", isang aliwan kompanya na nakabase sa Maynila, na kung saan ay din na may kaugnayan sa iba pang mga actresses tulad ng Maui Taylor, Gwen Garci at Andrea del Rosario. Siguro siya ay kilala para sa kanyang papel bilang Carla Montenegron sa drama serye Anna Karenina kung saan tumatakbo sa 1996-2000 at sa serye afternoon drama Dangal kung saan siya play Iyanna pampalubag naisahimpapawid kamakailan sa GMA Network.
Moises Padilla
Demograpiko
Ang mga wika na sinasalita sa bayan ay Hiligaynon, Sebwano, Tagalog, at Ingles. Karamihan sa mga nakatira rito ay mga Kristiyano.
Katya Santos
Siya ay nagtapos sa isang degree sa Negosyo Administrasyon. Katya ginamit upang gumana tulad ng isang sales consultant para sa isang sistema ng seguridad korporasyon.
Santos ay din naging isang mahabang panahon Viva Kontrata ng artist sa iba pang mga Viva Hotbabes Andrea del Rosario at Maui Taylor sa 2011 sila din reunited para sa isang mabaril FHM Larawan at muling pagsasama-sama bilang Viva Hotbabes sexiest ay siya rin ang nagho-host ng isang bagong katotohanan-TV na programa na tinatawag na Pantasya X o Fantasy X para sa paghahanap para sa susunod na sexy star sa Viva TV.
Republika ng Irlanda
Ang Home-rule movement
Mula noong Batas ng Unyon noong 1 Enero 1801 hanggang 6 Disyembre 1922, ang pulo ng Irlanda ay bahagi ng Nagkakaisang Kaharian ng Gran Britanya at Irlanda. Noong panahon ng Matinding Taggutom, mula 1845 hanggang 1849, ang populasyon ng pulo na mahigit 8 milyon ay bumaba ng 30%. Isang milyong Irlandes ang namatay sa gutom at/o sakit at 1.5 milyon pa ang lumikas, partikular patungo sa Estados Unidos. Ito ang nagtakda ng huwaran ng paglikas noong sumunod na siglo, na nagbunga ng patuloy na pagbaba ng populasyon hanggang dekada 1960.
Mula 1874, partikular sa ilalim ni Charles Stewart Parnell mula noong 1880, naging popular ang Irish Parliamentary Party sa pamamagitan ng malawakang pagkabalisang agraryo, sa pamamagitan ng Irish Land League, na napagwagian ang mga reporma sa lupa ng mga kasamá sa paglalabas ng mga Batas sa Lupang Irlandes, at sa pagtatangka nitong makuha ang Home Rule, sa pamamagitan ng dalawang nabigong mga Panukalang-Batas na magkakaloob sana sa Irlanda ng limitadong pambansang awtonomiya. Nagbunsod ito sa pagkontrol sa pambansang mga gawain sa ilalim ng Batas Pamahalaang Lokal ng 1898 na dating nasa kamay ng mga dominanteng panginoong maylupang punong-huwes ng Protestant Ascendancy.
Pagkalumpo
Ang pagkalumpo o paralisis (Ingles: paralysis, palsy) ay ang kawalan ng kakayahang gumalaw ng laman o pangkat ng mga masel ng katawan o bahagi nito. Sa ganitong kalagayan, nagkakaroon ng panghihina, pamamanhid, o pangingimay ang katawan o apektadong bahagi ng katawan, kaya't nawawalan ang kapangyarihang kumilos o nauudlot ang pagkilos. Tinatawag na paralitiko (lalaki) o paralitika, salanta, baldado, lumpo ang isang taong lumpo. Tinaguriang paralisado at pagkaparalisa ang katayuan ng pagkakaroon ng paralisis.
Rick Astley
Isang mang-aawit sa isang bandang nanananghal sa mga club sa England si Astley nang madeskubri siya noong 1985 ng record producer na si Pete Waterman na nagpangsang-ayon sa kaniyang pumunta ng London upang magtrabaho sa studyong pangrekord ng PWL. Sa ilalim ng pangangalaga ni Stock Aitken Waterman, natutunan ni Astley ang mga tungkol sa proseso ng pagrerekord at inihanda siya para sa kaniyang pangkinabukasang karrera.
Nagnumero-uno din ang album na Whenever You Need Somebody, at nagpatuloy din ang singles na naghit.
Tumuktok din noong Enero 1988 sa tsarts ng Estados Unidos ang “Never Gonna Give You Up” at sinundan ito noong Abril ng pangalawa niyang numero-uno sa US—ang pangalawa niyang single release sa US na “Together Forever”.
Nang matapos ang dekada naghiwalay ng pagsasama si Astley kay Waterman. Nagtamo siya ng isa pang malakihang tagumpay noong 1991 sa baladang “Cry for Help” na nakaakyat sa top ten sa UK at sa US.
Noong 2004, nabalitaang nagbabalak siya ng isang comeback o pagbabalik-tanghal.
Kawing Panlabas
Astley, Rick
Kim Go-eun
Si Kim Go-eun (ipinanganak July 2, 1991) ay isang Timog Koreanong aktres. Unang siyang umabas sa pelikulang A Muse (2012) kung saan nanalo siya ng ilang parangal para sa Pinakamahusay na Bagong Aktres sa Timog Korea.
Talambuhay
Noong 1994, nang siya ay tatlong taong gulang, nandayuhan ang pamilya ni Kim sa Beijing, China at tumira doon ng 10 taon. Pumasok siya sa Paaralan ng Drama sa Korea National University of Arts.
Vandolph
Si Vandolph ay isang artista sa Pilipinas. Siya ang nag-iisang anak nina Dolphy at Alma Moreno.
Takure
thumb|Takure mula sa isang [[Koreanong bahay-tsaa.]] Ang takure (Ingles: kettle) ay isang maliit na kagamitang pangkusina na ginagamit sa pagpapakulo ng tubig sa paghahanda sa paggawa ng tsaa o iba pang mga inumin na kinakailangan ng mainit na tubig. Batay sa kalinangan o historikal na pinanggalingan, ang salitang kettle ay may iba-ibang mga kahulugan.
Limpa
Ang limpa ay maaaring tumukoy sa mga sumusunod:
Lee Myung-bak
Si Lee Myung-bak (19 Disyembre 1941- ) ay ang kasalukuyang pangulo ng Timog Korea. Siya dati ay naglingkod bilang alkalde ng Seoul at kasapi sa partidong Grand National Party.
Talaan ng mga pulo ng Pilipinas
Ito ay talaan ng mga Pulo ng Pilipinas. Binubuo ang kapuluan ng Pilipinas ng 7,641 mga pulo, kung saan 2,000 dito ay pinanahanan. Pinangkat ang mga ito sa tatlong pangunahing mga pangkat ng pulo, ang Kalusunan, Kabisayaan, at Kamindanawan
Mga sanggunian
Kaurian:Pilipinas
Celle di Bulgheria
Ang Celle di Bulgheria, pinaikling rin bilang Celle Bulgheria, ay isang bayan at komuna sa lalawigan ng Salerno sa rehiyon ng Campania sa timog-kanlurang Italya.
Kasaysayan
Ang bayan ay ipinangalan sa mga Bulgar na nanirahan dito noong unang bahagi ng Gitnang Kapanahunan.
Al-Mursalat
Ang al-Mursalāt (المرسلات, "Ang mga Emisaryo", "Mga Ipinapadalang Hangin") ay ang ika-77 kabanata (sura) ng Quran na may 50 talata. Kinuha ang pangalan ng kabanata mula sa salitang wal-mursalat sa unang talata. Nakikita ang paksa na magbigay ng katunayan na naihayag ito noong pinakamaagang panahon ng Makkah. Kung babasahin ang surah na ito kasama ang dalawang surah bago nito, ang Al-Qiyamah at Ad-Dahr, at ang dalawang surah na sumunod dito, ang An-Naba at An-Naziat, nagiging halata na ang lahat ng mga surah na ito ay mga pahayag ng parehong panahon, at tinatalakay nito ang isa at ang parehong tema, na nakamarka na sa mga tao sa Makkah sa iba't ibang kaparaanan.
Die
Ang die, bigkas: /day/, ay isang salitang Ingles na maaaring tumukoy sa:
Murcia, Negros Occidental
Ang Bayan ng Andot ay isang ika-2 Klaseng bayan sa lalawigan ng Negros Occidental, Pilipinas. Ayon sa, ito ay may populasyon na sa may  na kabahayan.
Mga Barangay
Ang bayan ng Murcia ay nahahati sa 23 barangay.